***The Constant Gardener*** er en film fra 2005 basert på John le Carrés roman *Den evige gartner*. Filmen er regissert av brasilianske Fernando Meirelles, og har Ralph Fiennes og Rachel Weisz i hovedrollene. Filmen handler om diplomaten Justin Quayle som finner sin kone myrdet, og som prøver å nøste opp grunnen til at dette skjedde. Under sin søken finner han et internasjonal konspirasjon som involverer korrupt byråkrati og forskjellige legemiddelfirma som arbeider i Afrika.

Handling
--------

Justin Quayle, en britisk diplomat utstasjonert i Kenya, får vite at hans kone Tessa ble funnet død i et veld. Tessa ble myrdet i et veikryss sammen med sin kenyanske sjåfør. Hennes kollega, Dr. Arnold Bluhm, som opprinnelig mistenkes for å ha myrdet henne, blir også funnet drept samme dag som Tessa. Sladder florerer om at de hadde en affære. Men det avsløres senere at Bluhm var homofil. I tilbakeblikk vises Justin i London og møtte sin fremtidige kone Tessa, en frittalende humanitær og aktivist for Amnesty International. Til tross for deres kjærlige ekteskap, holder Tessa hemmelig for Justin den egentlige grunnen til at hun henvendte seg til ham i utgangspunktet. Når Tessa begynner å komme for nært å avdekke feilgrep fra et innflytelsesrikt og mektig farmasøytisk bedrift, blir hun og hennes kollega myrdet.

Når mysteriet rundt konas død utspiller seg, er Justin fast bestemt på å finne ut av mordet. Han oppdager snart en bedrift som bruker folket i Kenya for å teste en ny tuberkulose-medisin. Legemidlet har flere skadelige bivirkninger, men bedriften bryr seg ikke om hvordan det går med test-personene deres. Sir Bernard Pellegrin leder Afrika-kontoret ved Foreign, Commonwealth and Development Office. I etterforskningen oppdager Justin at Tessa skjulte for ham en rapport om dødsfallene forårsaket av Dypraxa, og han får et inkriminerende brev som Tessa tok fra Sandy. Justin konfronterer Sandy, som forteller at det Tessa ønsket å forhindre Dypraxa-testene. Dette vil imidlertid koste millioner av dollar, og forsinket arbeidet deres. Pellegrin anså Tessas rapport som skadelig og erklærte at hun måtte stoppes. Bedriften truer Justin også: Han får beskjed om å stoppe etterforskningen sin, eller risikere å møte samme skjebne som hans kone.

Innspilling
-----------

Filmen ble delvis spilt inn i Kenya (der handlingen finner sted) og Sudan. Filmcrewet levde tett opp i fattigdommen og sulten som rådet der, og etter filmingen opprettet de involverte en egen organisasjon, Constant Gardener Trust, som har samlet inn penger og hjulpet befolkningen i områder som Kibera og Loiyangalani i Kenya.

Mottakelse
----------

Filmen ble godt mottatt blant kritiker og publikum når den kom, og filmens tittel har gått igjen i lister over prisnominerte filmer fra 2005. Særlig Rachel Weisz har fått skryt for sin rolle som Tessa Quayle.

Roller
------

* Ralph Fiennes – Justin Quayle
* Rachel Weisz – Tessa Quayle
* Hubert Koundé – Arnold Bluhm
* Bill Nighy – Sir Bernard Pellegrin
* Keith Pearson – Porter Coleridge

Priser og nominasjoner
----------------------

|  |  |  |
| --- | --- | --- |
| * Oscar-nominasjoner
	+ Beste filmklipp – Claire Simpson
	+ Beste musikk – Alberto Iglesias
	+ Beste adapterte manus – Jeffrey Caine
	+ Beste skuespillerinne i birolle – Rachel Weisz

* Golden Globe nominasjoner
	+ Beste film – drama
	+ Beste filmskuespillerinne i birolle – Rachel Weisz (vunnet)
	+ Beste filmregissør – Fernando Meirelles
 | * BAFTA-nominasjoner
	+ Beste filming – César Charlone
	+ Beste filmklipp – Claire Simpson
	+ Beste film
	+ Beste skuespiller i hovedrolle – Ralph Fiennes
	+ Beste skuespillerinne i birolle – Rachel Weisz
	+ Beste adapterte manus – Jeffrey Caine
	+ Beste lyd – Joakim Sundström og Stuart Wilson
	+ Alexander Korda Award for beste britiske film
	+ Anthony Asquith Award for filmmusikk
	+ David Lean Award for regi
 | * British Independent Film Awards-nominasjoner
	+ Beste skuespiller – Ralph Fiennes (vunnet)
	+ Beste skuespillerinne – Rachel Weisz (vunnet)
	+ Beste film (vunnet)
	+ Beste regissør – Fernando Meirelles
	+ Beste manus – Jeffrey Caine
	+ Beste birolle – Bill Nighy
	+ Beste tekniske bragd – César Charlone
 |

Eksterne lenker
---------------

* Offisielt nettsted Rediger på Wikidata
* (en) *The Constant Gardener* på Internet Movie Database Rediger på Wikidata

* (no) *The Constant Gardener* hos Filmfront Rediger på Wikidata

* (no) *The Constant Gardener* på NRK TV Rediger på Wikidata

* (sv) *The Constant Gardener* i Svensk Filmdatabas Rediger på Wikidata

* (da) *The Constant Gardener* i Danmark Nationale Filminstitut Rediger på Wikidata

* (en) *The Constant Gardener* på AllMovie Rediger på Wikidata

* (fr) *The Constant Gardener* på Allociné Rediger på Wikidata

* (nl) *The Constant Gardener* på MovieMeter Rediger på Wikidata

* (de) *The Constant Gardener* på filmportal.de Rediger på Wikidata

* (en) *The Constant Gardener* på Turner Classic Movies Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** SUDOC **·** MusicBrainz
 |

  

Portal: Film